|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom**  |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)*  |
| 1. Existujúci proces evidencie zmluvy o užívaní poľovného revíru je nahradený zjednodušeným a presne zadefinovaným postupom – zápisom užívateľa poľovného revíru do registra užívateľov poľovných revírov. Dôvodom je súčasná nejednotnosť vo výklade a v následnej aplikácii súčasného postupu evidencie, čoho následkom je množstvo súdnych konaní a množstvo protestov prokurátora voči postupu orgánu štátnej správy poľovníctva.
2. Súčasný zoznam členov poľovníckej stráže sa mení na register členov poľovníckej stráže, čím sa zjednocuje spôsob vedenia registrov.
3. Súčasný centrálny register poľovníckych organizácií (ktorý síce vedie Ministerstvo pôdohospodárstva a rozvoja vidieka Slovenskej republiky, ale údaje doňho registruje okresný úrad) sa mení na register poľovníckych organizácií, ktorý bude viesť príslušný okresný úrad a tento bude aj vydávať výpisy z registra, čím sa vedenie registra priblíži občanovi.
4. Na žiadosť užívateľa poľovného revíru môže okresný úrad v čase núdze, hniezdenia, kladenia mláďat alebo z dôvodu ich ochrany na potrebnú dobu obmedziť alebo zakázať vstup do poľovného revíru alebo jeho časti, alebo vyhlásiť zónu pokoja v poľovnom revíri, kde obmedzí alebo zakáže lov niektorých druhov zveri alebo všetkých druhov zveri alebo zber lesných plodov tvoriacich potravu pre zver, ktorá sa v poľovnom revíri nachádza. Doteraz mala takúto kompetenciu obec, ktorá ju mohla realizovať prostredníctvom všeobecne záväzného nariadenia. Obce však túto kompetenciu nevyužívali, preto ju navrhujeme presunúť z obce na okresný úrad. Na občana to bude mať pozitívny vplyv.
 |
| *Nová služba (konkretizujte a popíšte)* |
| 1. Register poľovníckych hospodárov – doteraz bol síce poľovnícky hospodár okresným úradom menovaný, ale neexistoval žiaden register vymenovaných poľovníckych hospodárov. Zmena procesu vymenovania na zápis do registra poľovníckych hospodárov a najmä verejná dostupnosť údajov zapísaných v tomto registri bude mať pozitívny vplyv na občana, nakoľko bude vedieť zistiť, na koho sa môže obrátiť pri riešení situácií a problémov súvisiacich s poľovníctvom a zverou v konkrétnom území.
2. Vlastník poľovného pozemku môže požiadať okresný úrad na nevyhnutný čas o obmedzenie výkonu práva poľovníctva (zákaz niektorých činností, napr. lovu zveri) na svojom pozemku z dôvodu ochrany života, zdravia a majetku, čo bude mať jednoznačne pozitívny vplyv na občana.
3. Vytvára sa register poľovných revírov a register nepoľovných plôch, vďaka čomu bude jednoduchšie (automatizovaným spôsobom v informačnom systéme poľovníctva) zistiť skutočnú aktuálnu výmeru poľovného revíru, čo uľahčí občanom – vlastníkom poľovných pozemkov prípravu zhromaždení vlastníkov poľovných pozemkov.
4. Zavádza sa povinné vedenie poľovníckej evidencie a dokumentácie poľovného revíru prostredníctvom informačného systému poľovníctva, čo nahradí súčasnú papierovú formu a odbúra duplicitné či opakované evidovanie tých istých údajov v rôznych tlačivách.
 |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby*  |
| 1. zápis užívateľa poľovného revíru do registra užívateľov poľovných revírov
2. register členov poľovníckej stráže
3. register poľovníckych organizácií
4. obmedzenie alebo zákaz vstupu do poľovného revíru alebo jeho časti, alebo vyhlásenie zóny pokoja v poľovnom revíri
5. register poľovníckych hospodárov
6. dočasné obmedzenie výkonu práva poľovníctva na pozemku
7. vedenie poľovníckej evidencie a dokumentácie poľovného revíru prostredníctvom informačného systému poľovníctva
 |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| 1. § 16 ods. 1 zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov
2. § 28 zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov
3. § 34 zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov
4. § 24 ods. 4 zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov
 |
| *Subjekt, ktorý je na základe platnej právnej úpravy oprávnený službu poskytovať*  |
| 1. okresný úrad
2. okresný úrad
3. Ministerstvo pôdohospodárstva a rozvoja vidieka Slovenskej republiky
4. obec
 |
| **7.1.3 O aký vplyv na službu verejnej správy ide?**  |
| *Priamy vplyv (popíšte)*  |
| Register užívateľov poľovných revírov, register poľovníckych hospodárov, register členov poľovníckej stráže, register poľovníckych organizácií budú verejne prístupné, ak tento zákon neustanovuje inak, pričom údaje o fyzických osobách s zverejňujú v rozsahu meno, priezvisko a adresa trvalého pobytu.  |
| *Nepriamy vplyv (popíšte)*  |
| Zmena zákona č. 145/1995 Z. z. o správnych poplatkoch v znení neskorších predpisov – zrušenie poplatkovej povinnosti pre vydanie mimoriadneho povolenia lovu zveri z dôvodu úpravy stavov zveri, lovu zveri v čase ochrany, lovu chorej a poranenej zveri a lovu na nepoľovnej ploche. |
| **7.2 Vplyv služieb verejnej správy na občana** |
| **7.2.1 Náklady**  |
| *Zníženie priamych finančných nákladov*  |
| áno (zrušenie poplatkovej povinnosti pri mimoriadnom povolení lovu)Ročne je vydaných približne 160 mimoriadnych povolení lovu, ktorých sa dotýka návrh zrušiť správny poplatok, ktorý je v súčasnosti vo výške 30,- eur. Zvyčajne žiadateľ ročne žiada o takéto mimoriadne povolenie len raz, takže náklady jedného žiadateľa sa znížia o 30 eur. Náklady všetkých žiadateľov, ktorých sa zmena dotkne sa znížia o 4 800 eur. |
| *Zvýšenie priamych finančných nákladov* |
| nie |
| *Zníženie nepriamych finančných nákladov* |
| nie |
| *Zvýšenie nepriamych finančných nákladov* |
| nie |
| **7.2.2 Časový vplyv**  |
| *Zvýšenie času vybavenia požiadavky (popíšte)* |
| Nepredpokladá sa |
| *Zníženie času vybavenia požiadavky (popíšte)* |
| Presunutie vedenia registra poľovníckych organizácií a vydávania výpisu z tohto registra z Ministerstva pôdohospodárstva a rozvoja vidieka Slovenskej republiky na okresný úrad skráti čas vybavenia.Nahradenie procesu evidencie zmluvy o užívaní poľovného revíru zjednodušeným zápisom užívateľa poľovného revíru do registra užívateľov poľovných revírov skráti čas vybavenia návrhu a mal by odbúrať množstvo súdnych konaní.Presun kompetencie obmedziť alebo zakázať vstup do poľovného revíru alebo jeho časti, alebo vyhlásiť zónu pokoja v poľovnom revíri z obce na okresný úrad urýchli proces, nakoľko odbúrava povinnosť zvolať obecné zastupiteľstvo a na základe jeho kladného rozhodnutia vydať všeobecne záväzné nariadenie.Na vydanie mimoriadnych povolení lovu sa nebude vzťahovať správny poriadok, čo urýchli ich vydanie a zefektívni riešenie problémov, ktoré sú dôvodom na ich vydanie. |
| **7.2.3 Ktorá skupina občanov bude predloženým návrhom ovplyvnená?** *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| držitelia poľovných lístkov poľovnícke organizácieužívatelia poľovných revírovvlastníci poľovných pozemkovužívatelia poľovných pozemkov (osoby, ktoré poľnohospodársky alebo lesnícky obhospodarujú pozemky) |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?**  |
| *Nové povinnosti (identifikujte)*  |
| Povinnosť predkladať analýzu vlastníckych vzťahov v poľovnom revíri ku žiadosti o uznanie poľovného revíru, ku zmene hranice poľovného revíru, k návrhu na zápis užívateľa poľovného revíru do registra užívateľov poľovného revíru. |
| *Zanikajúce povinnosti (identifikujte)* |
| Predkladanie žiadosti o mimoriadne povolenie lovu chorej a poranenej zveri v čase ochrany okresnému úradu. Po novom bude povoľovať takýto lov poľovnícky hospodár, bez potreby zapojenia okresného úradu. |

|  |
| --- |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?** *Ktoré subjekty verejnej správy sú účastné procesu poskytnutia služby?*  |
| okresné úradyMinisterstvo pôdohospodárstva a rozvoja vidieka Slovenskej republikyMinisterstvo obrany Slovenskej republiky  |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?**   |
| *Nové povinnosti (identifikujte)* |
| Okresný úrad:1. rozhodovanie o dočasnom obmedzení výkonu práva poľovníctva,
2. obmedzenie alebo zákaz vstupu do poľovného revíru alebo jeho časti, vyhlásenie zóny pokoja,
3. zápis/výmaz do/z registra užívateľov poľovných revírov, poľovníckych hospodárov, členov poľovníckej stráže a poľovníckych organizácií,
4. vedenie registra poľovníckych organizácií a vydávanie výpisu z neho.

Ministerstvo:1. rozhodovanie o vyhlásení pozemku za nepoľovnú plochu na návrh Ministerstva obrany SR alebo Ministerstva vnútra SR (presun z okresného úradu).
 |
| *Zanikajúce povinnosti (identifikujte)* |
| Okresný úrad:1. rozhodovanie o vyhlásení pozemku za nepoľovnú plochu,
2. vedenie registra zmlúv o užívaní poľovného revíru,
3. schvaľovanie výhľadového plánu poľovníckeho hospodárenia,
4. vydávanie mimoriadneho povolenia na lov chorej a poranenej zveri v čase ochrany.

Ministerstvo:1. vedenie centrálneho registra poľovníckych organizácií a vydávanie výpisu z neho.
 |